૨૦૦૦ના દસકા સુધી ગુજરાતમાં એન્જિનિયરીંગ ક્ષેત્રનો સુવર્ણકાળ હતો. ૨૦૦૫ સુધી એન્જિયનિરીંગમાં પ્રવેશ લેવા વિદ્યાર્થીઓએ અત્યંત મહેનત કરવી પડતી ઉપરાંત વિવિધ કૉલેજોનું મેરિટ પણ ત્યારે ઊંચું જતું. વલ્લભ વિદ્યાનગરની બીવીએમ કૉલેજ, અમદાવાદની એલ.ડી.એન્જિનિયરીંગ કૉલેજ, મોરબીની લખધીરસિંહજી કૉલેજ, વડોદરાની એેમએસ યુનિવર્સિટીનો એન્જિનિયરીંગ વિભાગ, નડિયાદની ડીડીઆઈટી વગેરે સંસ્થાઓ એક સમયે ઈજનેરી માટે પ્રતિષ્ઠિત ગણાતી.